open-index/open-wikipedia-markdown huggingface dataset:
ரொனால்டு பிரெஸ்லோ

**ரொனால்ட் சார்லஸ் டேவிட் பிரெஸ்லோ** (Ronald Charles David Breslow) (மார்ச் 14, 1931 - அக்டோபர் 25, 2017) நியூ ஜெர்சியின் ராஹ்வேயைச் சேர்ந்த ஒரு அமெரிக்க வேதியியலாளர் ஆவார். இவர் கொலம்பியா பல்கலைக்கழகத்தில் பல்கலைக்கழக பேராசிரியராக இருந்தார். அங்கு இவர் அடிப்படையில் வேதியியல் துறையில் இருந்து கொண்டு உயிரியல் அறிவியல் மற்றும் மருந்தியல் துறைகளுடன் இணைந்திருந்தார்; மேலும், இப்பல்கலையின் வேதியியல் பொறியியல் துறையின் ஆசிரியப் பணியிலும் இருந்தார். 1956 முதல் கொலம்பியாவில் கற்பித்தல் பணியில் இருந்ததோடு பல்கலைக்கழகத்தின் வேதியியல் துறையின் முன்னாள் தலைவராக இருந்தார். 

## வாழ்க்கை மற்றும் தொழில்
பிரெஸ்லோ, நியூ ஜெர்சியின் ராஹ்வேயில், கிளாடிஸ் (ஃபெலோஸ்) மற்றும் அலெக்சாண்டர் ஈ. பிரெஸ்லோ ஆகியோருக்கு மகனாகப் பிறந்தார்.  சுவாரசியமான பண்புகளைக் கொண்ட புதிய மூலக்கூறுகளின் வடிவமைப்பு மற்றும் தொகுப்பு முறைகள் மற்றும் அவற்றின் பண்புகளை ஆய்வு செய்வதில் இவர் ஆர்வமாக இருந்தார். எடுத்துக்காட்டாக, வளையபுரோப்பீனைல் நேரயனி, எளிமையான அமைப்பு மற்றும் நறுமணப்பண்பு கொண்ட ஒரு வளையத்தில் ஆறு எலக்ட்ரான்களைத் தவிர மற்றவற்றுடன் தயாரிக்கப்பட்ட முதல் அரோமேடிக் சேர்மம் இவரின் ஆய்வுக்குரிய ஒன்றாகும்.  பைருவேட்டின் கார்பாக்சில் நீக்கத்தை ஊக்குவிக்கும் என்சைம்களில் தயமின் டைபாஸ்பேட்டின் வினைத்திறனுக்குரிய சரியான தளம் போன்றவையும் இவரது ஆய்வின் விளைவால் கண்டுபிடிக்கப்பட்டவை ஆகும். 

பிரெஸ்லோ ஆர்வர்டு பல்கலைக்கழகத்தில் இருந்து தனது இளங்கலை, முதுகலை மற்றும் முனைவர் பட்டங்களைப் பெற்றார்.  அங்கு இராபர்ட் பர்ன்சு  உட்வர்ட் இவரது முனைவர் பட்ட ஆலோசகராக இருந்தார். 

பிரெஸ்லோ 1991 ஆம் ஆண்டில் தேசிய அறிவியல் பதக்கம்,  வெல்ச் விருது, ஆர்தர் சி. கோப் விருது (1987), வேதியியல் அறிவியலில் என்ஏஎஸ் விருது , தூய வேதியியலில் அமெரிக்க வேதியியல் சங்கத்தின் விருது உட்பட பல மரியாதைகள் மற்றும் விருதுகளைப் பெற்றார். (1966), ஓத்மர் தங்கப் பதக்கம் (2006),   பிரீஸ்ட்லி பதக்கம் மற்றும் 2014 ஆம் ஆண்டு அமெரிக்கன் இன்ஸ்டிடியூட் ஆஃப் கெமிஸ்ட்ஸ் (AIC) தங்கப் பதக்கம் ஆகியவையும் இவர் பெற்ற அங்கீகாரங்களாகும்.  இவரது வகுப்பறை திறன்களை அங்கீகரிக்கும் வகையில், கொலம்பியா அதன் மார்க் வான் டோரன் விருது மற்றும் அதன் சிறந்த ஆசிரியர் விருது ஆகிய இரண்டையும் இவருக்கு வழங்கியது. இவர் 1996 ஆம் ஆண்டில் அமெரிக்க வேதியியில் சங்கத்தின் தலைவராகப் பணியாற்றினார். 1974 முதல் 1977 வரை தேசிய அறிவியல் அகாதெமியின் வேதியியல் பிரிவுக்குத் தலைவராக இருந்தார். 1997 ஆம் ஆண்டில், *கெமிக்கல் & இன்ஜினியரிங் நியூஸ்* மூலம் கடந்த 75 ஆண்டுகளில் வேதியியல் நிறுவனத்தில் சிறந்த 75 பங்களிப்பாளர்களில் ஒருவராக இவர் பெயர் பெற்றார்.

## வளையபுரோபீனைல் நேரயனியின் தொகுப்பு முறை தயாரிப்பு
வலது|thumb|175x175px|வளையபுரோப்பீனைல் நேரயனி,
ஆண்டிமனி பென்டாகுளோரைடு, அலுமினியம் டிரைகுளோரைடு அல்லது சில்வர் புளோரோபோரேட்டுடன் 3-குளோரோவளையபுரோப்பீன் கலந்து முதலில் தயாரிக்கப்படுகிறது. 

## மேற்கோள்கள்

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:2017 இறப்புகள்
பகுப்பு:1931 பிறப்புகள்
அமெரிக்க முதலை

**அமெரிக்க முதலை** ( *Crocodylus acutus* ) என்பது நியோட்ரோபிக்ஸில் காணப்படும் ஒரு வகை முதலையினம் ஆகும். இது அமெரிக்காவில் தற்போதுள்ள நான்கு வகை முதலைகளில் மிகவும் பரவலாக உள்ளது. தென் புளோரிடா மற்றும் மெக்ஸிகோவின் கடற்கரையிலிருந்து தெற்கே பெரு மற்றும் வெனிசுலா வரை காணப்படுகிறது.

அமெரிக்க முதலையின் வாழ்விடம் பெரும்பாலும் கடலோரப் பகுதிகளைக் கொண்டுள்ளது. கழிமுகங்களில் காணப்பட்டாலும் உப்புத்தன்மையை விரும்புகிறது, இதன் விளைவாக இனங்கள் உப்பு நிறைந்த ஏரிகள், சதுப்புநில சதுப்பு நிலங்கள், தடாகங்கள், ஏரிகள் மற்றும் சிறிய தீவுகளில் கூட்டமாகக் காணப்படுகின்றன. பிற முதலைகள் நாக்கின் அடியில் உப்பு சுரப்பிகள் இருப்பதால் உப்புநீரை சகிப்புத்தன்மை கொண்டவை, ஆனால் அமெரிக்க முதலை மட்டுமே உவர்நீர் முதலையைத் தவிர உப்புநீரில் பொதுவாக வாழ்ந்து செழித்து வளரும் ஒரே முதலையினம் ஆகும். எந்த நன்னீர் ஆதாரமும் இல்லாத கடற்கரைகள் மற்றும் சிறிய தீவு அமைப்புகளில், குறிப்பாக கரீபியன் முழுவதும் உள்ள பல கேக்கள் மற்றும் தீவுகள் போன்றவற்றில்இவை காணப்படுகின்றன,. இவை ஹைப்பர்சலைன் ஏரிகளிலும் காணப்படுகின்றன; அறியப்பட்ட மிக அதிக எண்ணிக்கையிலான அமெரிக்க முதலைகள் குழு ஒன்று டொமினிகன் குடியரசில் லாகோ என்ரிக்வில்லோவில் வாழ்கின்றது.

அமெரிக்க முதலை மிகப்பெரிய முதலை இனங்களில் ஒன்றாகும். ஆண்கள்  நீளம் வரை வளரும்,  வரை எடை கொண்டது  சராசரியாக, முதிர்ந்த ஆண்களின் எண்ணிக்கை  வரை இருக்கும் நீளம் சுமார்  வரை எடை கொண்டது  மற்ற முதலை இனங்களைப் போலவே, பெண்களும் சிறிய அளவிலானவை, மிகப்பெரிய முதலைகளின் குழுக்களில் கூட அரிதாகவே  நீள அளவைத் தாண்டும்.

மற்ற பெரிய முதலைகளைப் போலவே, அமெரிக்க முதலையும் மனிதர்களுக்கு ஆபத்தானது, ஆனால் இது வேறு சில உயிரினங்களைப் போல ஆக்ரோஷமாக இருக்காது.

## குறிப்புகள்

## மேற்கோள்கள்

பகுப்பு:முதலைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
ரேபரலி

**ரேபரேலி** (**Raebareli**)  இந்தியாவின் உத்தரப் பிரதேச மாநிலத்தின் ரேபரேலி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் சாய் ஆற்றின் கரையில் உள்ளது.ரேபரேலி மாநிலத் தலைநகரான லக்னோவிற்கு தென்கிழக்கில் 82 கிலோ மீட்டர் தொலைவில் உள்ளது. ரேபரேலி லக்னோ - அலகாபாத் இடையே செல்லும் நெடுஞ்சாலையில் அமைந்துள்ளது. 2011-ஆம் ஆண்டின் மக்கள் தொகை கணக்கெடுப்பின்படி, 43 சதுர கிலோ மீட்டர் பரப்பளவுள்ள ரேபரேலி நகரத்தின் மக்கள் தொகை 1,91,316 ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 43   சதுர கிலோ மீட்டர் பரப்பளவு கொண்ட ரேபரேலி நகரத்தின் மொத்த மக்கள் தொகை 1,91,316  ஆகும். இதன் மக்கள் தொகையில் ஆண்கள் 99,903   மற்றும் 91,413 பெண்கள்   உள்ளனர். பாலின விகிதம் 1000 ஆண்களுக்கு  915 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 20,140 ஆகும். சராசரி எழுத்தறிவு  81.23 %  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே 27,747   மற்றும் 234   ஆகவுள்ளனர்.  இதன் மக்கள் தொகையில் இந்துக்கள் 73.95 %, இசுலாமியர்கள் 24.67%, சீக்கியர்கள் 0.71 % மற்றும் பிறர் 0.40%  ஆக உள்ளனர்.இதன் மக்கள் தொகையில்  பட்டியல் மக்கள் மற்றும் பழங்குடிகள் முறையே 27,747   மற்றும் 234   ஆகவுள்ளனர்.

## கல்வி
# அனைத்திந்திய மருத்துவ அறிவியல் கழகம், ரேபரேலி 
# காலணி வடிவமைப்பு & மேம்பாட்டு நிறுவனம், ரேபரேலி
# தேசிய உடையலங்கார தொழில்நுட்பக் கல்லூரி, ரேபரேலி
# பெரோஸ் காந்தி பொறியியல் & தொழில்நுட்ப நிறுவன வளாகம், ரேபரேலி
# ரேபரேலி மாவட்ட கல்வி மற்றும் பயிற்சி நிறுவனம்
# பெரோஸ் காந்தி கல்லூரி, ரேபரேலி 
# தேசிய மருந்தியியல் கல்வி மற்றும் ஆய்வு நிறுவனம், ரேபரேலி
#### பிற  நிறுவனங்கள்
* இந்திரா காந்தி ராஷ்டிரிய நகர அகாதமி  (IGRUA)
*இராஜிவ் காந்தி தேசிய பறப்புப் பல்கலைக்கழகம் (RGNAU)
* இராஜிவ் காந்தி பெட்ரேலிய தொழில்நுட்ப நிறுவனம்  (RGIPT)
*  காலணி வடிவமைப்பு & மேம்பாட்டு நிறுவனம், ரேபரேலி (FDDI)
* நவீன தொடருந்துப் பெட்டி தயாரிப்புத் தொழிற்சாலை, ரேபரேலி 
## போக்குவரத்து
 

ரேபரேலி சந்திப்பு தொடருந்து நிலையம், வாரணாசி-ரேபரேலி-லக்னோ மற்றும் லக்னோ-ரேபரேலி -அலகாபாத் செல்லும் இருப்புப் பாதையில் அமைந்துள்ளது.

## படக்காட்சிகள்

File:Modern Coach Factory, Raebareli (aerial view).jpg|thumb|நவீன தொடருந்துப் பெட்டி தொழிற்சாலை, ரேபரேலி
File:AIIMS RBL Medical College.jpg|thumb|right|அனைத்திந்திய மருத்துவ அறிவியல் கழகம்
File:FDDI Fursatganj Raebareli.jpg|thumb|right|காலணி வடிவமைப்பு & மேம்பாட்டு நிறுவனம்


## மேற்கோள்கள்கள்

## வெளி இணைப்புகள்
*Official website of Raebareli 

பகுப்பு:ரேபரேலி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
அலிகேட்டர்

**அலிகேட்டர்** என்பது முதலை வரிசையைச் சேர்ந்த அலிகேட்டர் குடும்பத்தின் இனமாகும். இவற்றுள் அமெரிக்க அலிகேட்டர் (*A. mississippiensis*) மற்றும் சீன அலிகேட்டர் (*A. sinensis*) என்று இருவேறு வாழும் இனங்கள் உள்ளன. கூடுதலாக, பல அழிந்துபோன முதலை இனங்கள் புதைபடிவ எச்சங்களிலிருந்து அறியப்படுகின்றன. சுமார் 37&nbsp;மில்லியன் ஆண்டுகளுக்கு முன்பு ஒலிகோசீன் காலக்கட்டத்தில் இவ்வகை முதலைகள் முதலில் தோன்றின. 

*அலிகேட்டர்* என்ற பெயர் *el lagarto* என்பதன் ஆங்கிலமயமாக்கப்பட்ட வடிவமாக இருக்கலாம், இது *பல்லி* என்பதற்கான எசுப்பானிய மொழி வார்த்தையாகும், தொடக்கக்கால எசுப்பானிய ஆய்வாளர்களும் புளோரிடாவில் குடியேறியவர்களும் இவ்வாறு அழைத்தனர். Later English spellings of the name included *allagarta* and *alagarto*.

## மேற்கோள்கள்

பகுப்பு:முதலைகள்
அய்ஜாஸ் அகமது

thumb|310x310px| அகமது 2013 இல் விரிவுரை ஆற்றுகிறார்
**அய்ஜாஸ் அகமது** (*Aijaz Ahmad*, 1941 - 9 மார்ச் 2022) என்பவர் இந்தியாவில் பிறந்த மார்க்சிய மெய்யியலாளர், இலக்கியக் கோட்பாட்டாளர், அரசியல் விமர்சகர் ஆவார். இவர் கலிபோர்னியா பல்கலைக்கழகத்தில், இர்வின் மனுடவியல் பள்ளியின் ஒப்பீட்டு இலக்கியத் துறையின்  பேராசிரியராக இருந்தார். 

## துவக்க வாழ்க்கை, குடும்பம், கல்வி
அய்ஜாஸ் அகமது 1941 ஆம் ஆண்டு பிரித்தானிய இராச்சியத்தின், முசாபர்நகரில் பிறந்தார்  இந்தியப் பிரிவினையைத் தொடர்ந்து தனது பெற்றோருடன் பாகித்தானுக்குக் குடிபெயர்ந்தார்.

## தொழில்
இந்தியாவின் புது தில்லியில் உள்ள நேரு நினைவு அருங்காட்சியகம் மற்றும் நூலகத்தின் சமகால வரலாற்று ஆய்வு மையத்தின் மதிப்புறு பேராசிரியராகவும், புது தில்லி ஜவகர்லால் நேரு பல்கலைக்கழகத்தின் அரசியல் ஆய்வு மையத்தின் வருகைதரு பேராசிரியராகவும், கனடாவின்,டொராண்டோவில் உள்ள யார்க் பல்கலைக்கழகத்தில் அரசியல் அறிவியல் வருகைதரு பேராசிரியராகவும் இருந்தார். இவர் *[[பிரண்ட்லைன்|பிரண்ட்லைனில்]]* தலையங்க ஆலோசகராகவும் *நியூஸ்க்ளிக்* என்ற செய்தி இணையதளத்தில் மூத்த செய்தி ஆய்வாளராகவும் பணியாற்றினார்.  

## பணிகள்
மார்க்சிய மெய்யியலில் நின்று உலக நிகழ்வுகளை, உரிமைப் போராட்டங்களை, இடதுசாரி இயக்கங்களின் 
சாதக பாதக அம்சங்களை அலசி ஆராய்வதில் அய்ஜாஸ் அகமதுவின் காலத்தில் தன்னிகரற்ற சிந்தனையாளராக  செயல்பட்டார். பொதுவுடமை அமைப்புகளின் செயல்பாடுகளை திறணாய்வு செய்யும் அதே வேளையில், மார்க்சியத்தின் இயங்கியல் அடிப்படையில் செல்ல வேண்டிய பாதைகளுக்கான ஒளியை சிறந்த முறையில் பாய்ச்சுவார். 

இந்தியாவில் பின்நவீனத்துவக் கோட்பாடு அறிமுகமானபோது, பல மார்க்சியச் சிந்தனையாளர்களெல்லாம் அதை வியந்து விதந்தோதத் தொடங்கியபோது, பின்நவீனத்துவக் கோட்பாடு உண்மையில் மார்க்சியச் சிந்தனைக்கு முந்தைய சிந்தனைப் போக்கு (Postmodernism is Pre-Marxism) என எடுத்துரைத்தார். மார்க்சிய பொதுவடமைக் கட்சியின் மையக் குழு உறுப்பினர்களுக்குப் பின்நவீனத்துவம் குறித்து இவர் பாடம் எடுத்தார். 

## தனிப்பட்ட வாழ்க்கை மற்றும் மறைவு
அகமது தனது 81வது வயதில் 2022 மார்ச் 9 அன்று கலிபோர்னியாவின் இர்வின் நகரில் காலமானார். மூப்பு தொடர்பான நோய்களால் மருத்துவமனையில் அனுமதிக்கப்பட்ட இவர், இறப்பதற்கு சில நாட்களுக்கு முன்புதான் வீடு திரும்பினார். 

## நூல் பட்டியல்
#''In Theory: Classes, Nations, Literatures'' - Verso, 1992. 
# *A World To Win: Essays on the Communist Manifesto* - with Irfan Habib and Prabhat Patnaik, LeftWord Books, 1999. 
#''Lineages of the Present:  Ideological and Political Genealogies of Contemporary South Asia'' - Verso, 2001. 
#*[http://www.threeessays.com/books/on-communalism-and-globalization/ On Communalism and Globalization: Offensives of the Far Right]* - Three Essays Collective, New Delhi, 2002. 
#*Iraq, Afghanistan and the Imperialism of Our Time* - LeftWord Books, New Delhi, 2004. 
#*In Our Time: Empire, Politics, Culture* - Verso, 2007

**பதிப்பித்தவை**
# *Ghazals of Ghalib* - ed. by Aijaz Ahmad. Oxford India, 1995. (With translations from the Urdu by Aijaz Ahmed, W.S. Merwin, Adrienne Rich, William Stafford, David Ray, Thomas Fitzsimmons, Mark Strand, and William Hunt)
#*A Singular Voice: Collected Writings of [[Michael Sprinker]]* - Editor (with Fred Pfeil and Modhumita Roy), 2000.

## குறிப்புகள்

பகுப்பு:உருது எழுத்தாளர்கள்
பகுப்பு:பாக்கித்தானியப் பொதுவுடமைவாதிகள்
பகுப்பு:இந்தியப் பொதுவுடமைவாதிகள்
பகுப்பு:2022 இறப்புகள்
பகுப்பு:1941 பிறப்புகள்
கனிஷ்கா சிங்

**கனிஷ்கா சிங்** (*Kanishka Singh*)(பிறப்பு 1978) என்பவர் இந்திய அரசியல்வாதியும் இந்திய தேசிய காங்கிரசு நாடாளுமன்ற உறுப்பினரும், தலைவருமான இராகுல் காந்தியின் அரசியல் உதவியாளர் ஆவார்.

## ஆரம்ப கால வாழ்க்கை
சிங் முன்னாள் இந்திய வெளியுறவு அதிகாரி,  முன்னாள் வெளியுறவு செயலாளர் மற்றும் ராஜஸ்தானின் முன்னாள் ஆளுநர் எஸ். கே. சிங் மற்றும்  மஞ்சு ஆகியோரின் மகனாவார். இவர் தில்லி தூய சுதிவன் கல்லூரியில் படித்த கணினி பொறியாளர் ஆவார். இவர் பென்சில்வேனியா பல்கலைக்கழகத்தின் வார்ட்டன் பள்ளியில் வணிகமேலான்மையில் முதுநிலைப் பட்டம் பெற்றுள்ளார். இவரது அண்ணன் ஷஷாங்க் சிங், ஆர்வர்டு பல்கலைக்கழகத்தில் வணிகமேலான்மையில் முதுநிலை படிப்பினை முடித்து மும்பையில் பணிபுரிகிறார்.

## தொழில்
கனிஷ்கா சிங் வால் தெருவில் முதலீட்டு வங்கியாளராக தனது வாழ்க்கையைத் தொடங்கினார். இவர் ராகுல் காந்தியுடன் இணைய முடிவு செய்வதற்கு முன்பு நியூயார்க்கில் வணிக வங்கி நிறுவனமான லசார்டு பிரிரெசு நிறுவனத்தில் பணிபுரிந்தார். இவர் உலக வங்கியிலும் பணியாற்றியுள்ளார்.

## அரசியல்
தில்லி முதல்வர் சீலா தீக்சித்தின் தேர்தல் பிரச்சாரத்தின் பின்னணியிலிருந்த  அணியின் பகுதியாக 2003-ல் அரசியலில் சிங் நுழைந்தார்.

அவுட்லுக் பத்திரிகைக்குப் எழுதிய ஒரு கட்டுரைக்கு பிறகு, இவரது வாழ்க்கையில் ஒரு திருப்புமுனை ஏற்பட்டது. 2004ஆம் ஆண்டு அமேதி தொகுதியில் ராகுல் காந்தி வெற்றி பெற்றதிலிருந்து ராகுல் காந்திக்குத் தொடர்ந்து துணையாக இருந்து வருகிறார். இவரது பங்களிப்புகளில், அமேதியிலிருந்து மேல்முறையீடுகள் மற்றும் குறைகளை விரைவாக நிறைவேற்றி செயலாக்குவதற்கான தனிப்பயனாக்கப்பட்ட கோரிக்கை மேலாண்மை அமைப்பு மென்பொருளை உருவாக்கினார். சோனியா காந்தியின் தேர்தலுக்காக, சரைனி சட்டமன்றத் தொகுதியில் வீடு வீடாகச் சென்று பிரச்சாரம் செய்தார். ராகுல் காந்தியுடன் இவரது முக்கியப் பங்கின் காரணமாக, கனிஷ்கா சிங்கும் 2012ஆம் ஆண்டில் மிகவும் சக்திவாய்ந்த இந்தியர்களின் பட்டியலில் 31வது இடத்தைப் பிடித்துள்ளார்.

## மேற்கோள்கள்

## வெளி இணைப்புகள்

* அவுட்லுக் இதழில் கனிஷ்கா சிங்கின் நெடுவரிசை
* India-seminar.com
* Openthemagazine.com

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தில்லி நபர்கள்
விமலேசு பசுவான்

**விமலேசு பசுவான்** (*Vimlesh Paswan*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் உத்தரப்பிரதேசத்தின் பான்ஸ்கான் தொகுதியில் பாரதிய ஜனதா கட்சியின் வேட்பாளராகப் போட்டியிட்டு உறுப்பினரானவர்.

## அரசியல் வாழ்க்கை
பசுவான் உத்தரப்பிரதேசத்தின் 17வது சட்டமன்ற உறுப்பினராக இருந்துள்ளார். 2017 முதல், இவர் பான்ஸ்கான் தொகுதியைப் பிரதிநிதித்துவப்படுத்துகிறார். இவர் பகுஜன் சமாஜ் கட்சி வேட்பாளர் தர்மேந்திர குமாரை 22,873 வாக்குகள் வித்தியாசத்தில் தோற்கடித்தார். மீண்டும் 2022-ல் நடைபெற்ற உத்தரப்பிரதேச சட்டமன்றத் தேர்தலில் விமேலேசு பசுவான் இதே தொகுதியில் போட்டியிட்டு சமாஜ்வாதி கட்சி வேட்பாள சஞ்சய் குமாரைவிட 32309 வாக்குகள் கூடுதலாகப் பெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## வகித்த பதவிகள்

## மேலும் பார்க்கவும்

* உத்தரபிரதேச சட்டமன்றம்

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
அனந்தலட்சுமி சடகோபன்

**அனந்தலட்சுமி சடகோபன்** (*Ananthalakshmi Sadagopan*) இந்தியாவைச் சேர்ந்த ஒரு கருநாடக இசைக்கலைஞர் ஆவார். 1928 ஆம் ஆண்டு ஏப்ரல் மாதம் 28 ஆம் தேதியன்று பிறந்தார்.

## ஆரம்பகால வாழ்க்கை
தமிழ்நாட்டின் மதுரை நகரில் ஏ.ஆர்.நாராயணன் மற்றும் அலமேலு தம்பதியருக்கு இவர் மகளாகப் பிறந்தார்.  சாத்தூர் ஏ.க.சுப்ரமணியத்தின் வழிகாட்டுதலின் கீழ் கருநாடக இசையில் ஆரம்பப் பயிற்சி பெற்றார். பின்னர் கணேச பாகவதர், செம்மங்குடி சீனிவாச ஐயர், நெடுநூரி கிருட்டிணணமூர்த்தி மற்றும் வி.வி.சடகோபன் ஆகியோரிடம் பயிற்சி பெற்றார். வாமன்ராவ் சடோலிகரிடம் இந்துசுதானி இசையையும் கற்றார். தனது 10 வயதில் மதுரையில் அரியக்குடி ராமானுச ஐயங்கார் முன்னிலையில் கர்நாடக இசைக் கச்சேரியை முதன்முதலில் வழங்கினார்.

## இசைப் பயணம்
கிராமபோன் ஒலிப்பதிவுகளுக்காக அனந்தலட்சுமி பல பாடல்களைப் பாடியுள்ளார். திருமணத்திற்குப் பிறகு புது தில்லிக்குச் சென்றார். அங்கு தில்லி அனைத்திந்திய வானொலியில் கச்சேரிகளை வழங்கத் தொடங்கினார். வானொலி நிலையத்துடன் இவரது தொடர்பு 6 தசாப்தங்களுக்கும் மேலாக நீடித்தது. ஒரு நடிப்பு கலைஞராக மட்டுமல்லாமல், இசை நிகழ்ச்சிகளுக்கு நடுவராகவும் இருந்தார்.

1960, 1970 ஆம் ஆண்டுகளில் சென்னையில் வசித்தபோது, வானொலி நிகழ்ச்சிகளுக்கு கூடுதலாக மேடைக் கச்சேரிகளையும் வழங்கத் தொடங்கினார்.

மீனாட்சி அம்மை பிள்ளை தமிழ், வில்லி பாரதம் மற்றும் கிருட்டிண லீலா தரங்கிணி மற்றும் குற்றால குறவஞ்சி உள்ளிட்ட நாட்டிய நாடகங்களுக்கு அனந்தலட்சுமி இசையமைத்துள்ளார்.
## விருது
நாரத கான சபா இவருக்கு மூத்த இசைக்கலைஞர் விருது வழங்கி சிறப்பித்துள்ளது.

## குடும்ப வாழ்க்கை
இவருக்கும் வருமான வரித்துறையின் முன்னாள் ஆணையராக இருந்த பி.சடகோபனுக்கும் திருமணம் நடந்தது. இவரின் மகள் சுஜாதா விஜயராகவனும் ஓர் இசைக்கலைஞராகவும், நடனக் கலைஞராகவும், எழுத்தாளராகவும் செயல்படுகிறார். ச. சீனிவாசன் மற்றும் ச. நாராயணன் என்று இவர்களுக்கு இரண்டு மகன்கள்.

## இறப்பு
அனந்தலட்சுமி சடகோபன் 2013 ஆம் ஆண்டு மே மாதம் 15 ஆம் தேதியன்று இறந்தார்.

## மேற்கோள்கள்

## புற இணைப்புகள்
*Ananthalakshmi Sadagopan songs on YouTube

பகுப்பு:1928 பிறப்புகள்
பகுப்பு:2013 இறப்புகள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ்நாட்டுப் பாடகர்கள்
பகுப்பு:மதுரை இசைக்கலைஞர்கள்
இருலாரோயில் பெராக்சைடு

**இருலாரோயில் பெராக்சைடு** (Dilauroyl peroxide) C11H23CO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற திண்மமாக காணப்படும்  இது பெரும்பாலும் நீரில் நனைந்த திண்மப் பொருளாகவே விற்கப்படுகிறது. இலாரிக் அமிலத்தின் சமச்சீர் பெராக்சைடாக இருலாரோயில் பெராக்சைடு கருதப்படுகிறது. ஒரு காரத்தின் முன்னிலையில் இலாரோயில் குளோரைடுடன் ஐதரசன் பெராக்சைடைச் சேர்த்து வினைபுரியச் செய்தால் இருலாரோயில் பெராக்சைடு உருவாகிறது:

:2C11H23COCl  +  H2O2  +  2NaOH  →  (C11H23CO2)2  +  2HCl

## மேற்கோள்கள்


பகுப்பு:கரிமப் பெராக்சைடுகள்
ஜெய் தேவி

**ஜெய் தேவி** (*Jai Devi*) என்பவர் இந்திய அரசியல்வாதியும் உத்தரப்பிரதேசத்தின் 17 மற்றும் 18ஆவது சட்டமன்ற உறுப்பினரும் ஆவார். இவர் உத்தரப்பிரதேசத்தின் இலக்னோ மாவட்டத்தில் உள்ள 'மாலிகாபாத்' தொகுதியிலிருந்து சட்டமன்றத்திற்குத் தேர்ந்தெடுக்கப்பட்டவர் ஆவார்.

## அரசியல் வாழ்க்கை
2017ஆம் ஆண்டு உத்தரப் பிரதேச சட்டமன்றத் தேர்தலில் பாரதிய ஜனதா கட்சி வேட்பாளராக ஜெய் தேவி போட்டியிட்டார். இவர் சமாஜ்வாதி கட்சியினைச் சார்ந்த போட்டியாளரான ராஜ்பாலாவை 22,668 வாக்குகள் வித்தியாசத்தில் தோற்கடித்தார்.

இவர் 2022-ல் பாரதிய ஜனதா கட்சி வேட்பாளராக மீண்டும் போட்டியிட்டார். மீண்டும் இவர் சமாஜ்வாதி கட்சி போட்டியாளரான சுரேந்திர குமாரை 7,745 வாக்குகள் வித்தியாசத்தில் தோற்கடித்து மீண்டும் சட்டசபைக்குத் தேர்ந்தெடுக்கப்பட்டுள்ளார்.

## வகித்த பதவிகள்

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
ஆஸ்ட்ராசிசம்

**ஆஸ்ட்ராசிசம்** என்னும் **விலக்கிவைத்தல்**  (*Ostracism*,    , *ostrakismos* ) என்பது ஏதென்சின் சனநாயக நடைமுறையாகும். இதன்படி எந்தவொரு குடிமகனும் ஏதென்ஸ் நகர அரசிலிருந்து பத்து ஆண்டுகளுக்கு வெளியேற்றப்படலாம். இது அரசுக்கு அச்சுறுத்தல் அல்லது சர்வாதிகாரி  என்று கருதப்படும் ஒருவரை நடுநிலையாளராக்குவதற்கான ஒரு வழியாகப் பயன்படுத்தப்பட்டது. இருப்பினும் பல சந்தர்ப்பங்களில் பரவலர் கருத்துக்கள் பொருட்படுத்தாமல் சமூக விலக்கம் செய்யப்பட்டனர். சமூக புறக்கணிப்புக்கான பல்வேறு நிகழ்வுகளுக்கு "  " என்ற சொல் தொடர்ந்து பயன்படுத்தப்படுகிறது.

## செயல்முறை
கிரேக்க மொழியில் *[[ஆஸ்ட்ராகான்|ஆஸ்ட்ராகா]]* ( *ஆஸ்ட்ராகோன்*, ὄστρακον) எனப்படும் வாக்களிக்க வாக்கு சீட்டாகப் பயன்படுத்தப்பட்ட ஓட்டுச் சில்லுகளால் இந்தப் பெயர் வந்தது. உடைந்த மட்பாண்டங்கள், ஏராளமாக கிட்டத்தட்ட விலையின்றி கிடைத்தன. அவை ஒரு வகையில் பழைய தாள் போன்று பயன்படுத்தப்பட்டன ( எகிப்திலிருந்து இறக்குமதி செய்யப்பட்ட விலை மிகுந்த  செலவழிக்க முடியாத அளவுக்கு விலை அதிகமான உயர்தரத் தாளான பாப்பிரசுக்கு மாற்றாக).

ஒவ்வோர் ஆண்டும் ஏதென்ஸ் மக்களிடம் யாரையாவது விலக்கிவைக்க விரும்புகிறீர்களா என்று சட்டசபையில் கேட்கப்பட்டது. சனநாயக நடைமுறையின் கீழ் அரசாங்க விசையங்களில் பயன்படுத்தப்பட்ட பத்து மதங்களில் ஆறாவது (நவீன கிரிகோரியன் நாட்காட்டியில் சனவரி அல்லது பிப்ரவரி) அரசு நடைமுறைகளில் பயன்படுத்தப்படும் பத்து மாதங்களில் ஆறாவது மாதத்தில் இக்கேள்வி வைக்கப்பட்டது. அவர்கள் "ஆம்" என்று வாக்களித்தால், இரண்டு மாதங்களுக்குப் பிறகு  விலக்கிவைத்தல் நடைமுறை நடத்தப்படும். அகோராவின் ஒரு பகுதியில், விலக்கி வைத்தலுக்கான வாக்களிப்பு நடத்தப்பட்டது. குடிமக்களில் பலர் படிப்பறிவில்லாதவர்களாவர். அவர்கள் தாங்கள் ஒதுக்கிவைக்க விரும்புவோரின் பெயரை  எழுத தெரிந்த ஒருவரிடம் சொல்லி எழுதவைப்பார். பின்னர் பெயர் பொறித்த மட்பாண்டச் சில்லையை ஒரு குடத்தில் இடுவர். தலைமை அதிகாரிகள் கிடத்தில் இடப்பட்ட *ஓஸ்ட்ராகாவை* எண்ணி, பெயர்களை தனித்தனி குவியல்களாக வரிசைப்படுத்துவர். அதிக அளவு *ஆஸ்ட்ராகாவைக்* கொண்ட குவியல் கோரத்தை கொண்டிருந்தால் அவர் நகர அரசில் இருந்து வெளியேற்றப்படுவார். புளூட்டாக்கின் கூற்றுப்படி, மொத்த வாக்குகளின் எண்ணிக்கையில் குறைந்தது 6000 ஆக இருந்தால் தள்ளிவைத்தல் செல்லுபடியாகும் என்று கருதப்பட்டது; வரலாற்றாளர் பிலோகோரசின் தைற்றின்படி, வெளியேற்றப்பட வேண்டிய நபருக்கு எதிராக குறைந்தபட்சம் 6000 வாக்குகள் அளிக்கப்பட வேண்டும். 6000 பேர் கொண்ட குழுவிற்கான புளூடார்ச்சின் சான்றுகள் அடுத்த நூற்றாண்டில் குடியுரிமை வழங்குவதற்குத் தேவையான எண்ணிக்கையுடன் ஒத்துப்போகின்றன.

வாக்குகள் வழியாக ஒதுக்கிவைக்க பரிந்துரைக்கப்பட்ட நபர் நகரத்தை விட்டு வெளியேற பத்து நாட்கள் கொடுக்கபட்டன. அவர் நகருக்கு திரும்ப முயன்றால், மரணதண்டனை அளிக்கப்படும். நாடு கடத்தப்பட்டவரின் சொத்துக்கள் பறிமுதல் செய்யப்படவில்லை, அந்தஸ்து இழப்பதில்லை. பத்து ஆண்டுகளுக்குப் பிறகு, அவர் களங்கம் இல்லாமல் நகருக்கு திரும்ப அனுமதிக்கப்படுவார். தள்ளிவைக்கபட்ட ஒருவரை முன்கூட்டியே திரும்ப அழைக்க சட்டசபைக்கு உரிமை இருந்தது. அப்படி கிமு 479 பாரசீக படையெடுப்பிற்கு முன், ஒரு பொது மன்னிப்பு அறிவிக்கப்பட்டது. அதன்படி குறைந்தபட்சம் தள்ளிவைக்கப்பட்ட இரண்டு ஒதுக்கப்பட்ட தலைவர்களான - பெரிகல்சின் தந்தை சாந்திப்பஸ் மற்றும் அரிசுடைட்சு ஆகியோர் நட்டுக்கு திரும்பி வந்ததாக அறியப்படுகிறது. இதேபோல், கிமு 461 இல் தள்ளிவைக்கபட்ட சிமோன், அவசரநிலையின் போது திரும்ப அழைக்கப்பட்டார்.

## குறிப்புகள்

பகுப்பு:தேர்தல்கள்
பகுப்பு:ஏதெனியன் சனநாயகம்
இந்திராணி பொன்வசந்த்

**இந்திராணி பொன்வசந்த்** (*Indirani Ponvasanth*) திராவிட முன்னேற்றக்கழக அரசியல்வாதியும், மதுரை மாநகராட்சியின் 8-ஆவது மன்றத் தலைவர் ஆவார். இவர் மதுரை மாநகராட்சியின் இரண்டாவது பெண் மேயர் ஆவார். இவர் 2022 ஆம் ஆண்டு நடைபெற்ற நகர்ப்புற மற்றும் மாநகர உள்ளாட்சித் தேர்தல்களில் மதுரையின் 57-ஆவது வார்டில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். இதைத் தொடர்ந்து மதுரையின் இரண்டாவது மேயரானார்.மதுரை மாநகராட்சித் தேர்தலில் திராவிட முன்னேற்றக் கழகம் 67 இடங்களில் வெற்றி பெற்றது. மேயரைத் தேர்ந்தெடுப்பதற்கான மறைமுகத் தேர்தலில் போட்டியிட வேறு வேட்பாளர்கள் யாரும் விண்ணப்பிக்காத நிலையில் திராவிட முன்னேற்றக் கழக வேட்பாளரான இந்திராணி பொன்வசந்த் போட்டியின்றி மேயராகத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
சோபரன் சிங் யாதவ்

**சோபரன் சிங் யாதவ்** (*Sobaran Singh Yadav*) என்பவர் இந்திய அரசியல்வாதி மற்றும் இந்தியாவில் உத்தரப்பிரதேசத்தின் பதினான்காவது சட்டமன்றத்திலிருந்து உறுப்பினராக உள்ளார்.  இவர் உத்தரப்பிரதேசத்தின் மைன்புரி மாவட்டத்தில் கர்ஹால் தொகுதியைப் பிரதிநிதித்துவப்படுத்துகிறார். சோபரன் சிங் யாதவ் சமாஜ்வாதி கட்சி உறுப்பினராக உள்ளார்.

## ஆரம்ப வாழ்க்கை மற்றும் கல்வி
சோபரன் சிங் யாதவ் இட்டாவா மாவட்டத்தில் பிறந்தார். இவர் அலகாபாத் பல்கலைக்கழகத்தில் இளங்கலை பட்டம் பெற்றார்.

## அரசியல் வாழ்க்கை
சோபரன் சிங் யாதவ் 2002லிருந்து நான்கு முறை சட்டமன்ற உறுப்பினராக இருந்துள்ளார். நான்கு முறை சட்டமன்ற உறுப்பினராகப் பதவி வகித்த கர்ஹால் தொகுதியினை 2022ஆம் ஆண்டு நடைபெற்ற சட்டமன்றத் தேர்தலில், தானாக முன்வந்து அகிலேஷ் யாதவிற்கு விட்டுக்கொடுத்ததாக சோபரன் சிங் யாதவ் தெரிவித்துள்ளார். இங்கு போட்டியிட்ட அகிலேஷ் யாதவ் தனக்கு எதிராகப் போட்டியிட்ட பாரதிய ஜனதா கட்சி வேட்பாளரைவிட 67504 வாக்குகள் கூடுதலாகப் பெற்று வெற்றி பெற்றார்.

## வகித்த பதவிகள்

## மேலும் பார்க்கவும்
* உத்தரபிரதேச சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
இருபீனைல்பியூட்டாடையீன்

**இருபீனைல்பியூட்டாடையீன் ** ((Diphenylbutadiyne) C6H5C2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு பொதுவான டையின் ஆகும். பெரும்பாலும் பீனைல் அசிட்டைலீன் உடன் தாமிர வினையாக்கிகளைச் சேர்த்து வினைபுரியச் செய்வதன் மூலமாக இது தயாரிக்கப்படுகிறது., ஆனால் பல்வேறு வகையான தயாரிப்பு முறைகள் உள்ளன.

பல்வேறு உலோக ஆல்க்கைன் அணைவுச் சேர்மங்களை இருபீனைல்பியூட்டாடையீன் உருவாக்குகிறது. C5H5Ni)4C4(C6H5)2 என்ற கரிமநிக்கல் அணைவுச் சேர்மம் இதற்கு ஓர் எடுத்துக் காட்டாகும். 
  
## மேற்கோள்கள்


பகுப்பு:பீனைல் சேர்மங்கள்
பெர்காமோ பேரங்காடி

**பெர்காமோ பேரங்காடி** (*Bergamo shopping mall*) இந்தியாவின் தமிழ்நாட்டிலுள்ள சென்னை நகரத்தின்  நுங்கம்பாக்கம் பகுதியில் அமைந்துள்ள ஒரு வணிக வளாகமாகும். காதர் நவாசு கான் சாலையில் 30000 சதுர அடி பரப்பளவில் இப்பேரங்காடி அமைந்துள்ளது. 2012 ஆம் ஆண்டு ஆகத்து மாதம் சென்னையில் பெர்காமோ பேரங்காடி திறக்கப்பட்டது. பிரான்சு நாட்டின் பாரிசு நகரை தலைமையிடமாகக் கொண்ட இலூயிசு உய்ட்டன் என்ற ஆடம்பரமான கடை இதன் முதல் கடையாகத் திறக்கப்பட்டது. பிரபலமான டி.எசு.பி. கட்டடக் கலை நிறுவனம் பெர்காமோ பேரங்காடியை வடிவமைத்தது. சென்னையைச் சேர்ந்த கே.கே.ஏ. கட்டுமான நிறுவனத்தினர் 10 கோடி ரூபாய் செலவில் அங்காடியை கட்டி முடித்தனர். இத்தாலிய நகரமான பெர்காமோவின் பெயர் சூட்டப்பட்டிருக்கும் இந்த பேரங்காடி சென்னையின் முதல்  ஆடம்பரமான பேரங்காடியாகவும் இந்தியாவின் மூன்றாவது ஆடம்பர பேரங்காடியாகவும் கருதப்படுகிறது.  1600 முதல் 2000 சதுர அடிகள் வரை பரப்பளவு கொண்ட 24 கடைகள் பேரங்காடியில் உள்ளன. இங்குள்ள வெள்ளை நிற மூன்று அடுக்கு கட்டடம் பாரம்பரிய இத்தாலிய கட்டிடக்கலையின் பாதிப்போடு உருவாக்கப்பட்டுள்ளது.

## மேற்கோள்கள்

பகுப்பு:சென்னை
பகுப்பு:பேரங்காடிகள்
பகுப்பு:தமிழ்நாட்டில் உள்ள பேரங்காடிகள்
பகுப்பு:இந்தியாவில் உள்ள பேரங்காடிகள்
தி காஷ்மீர் பைல்ஸ்

***தி காஷ்மீர் ஃபைல்ஸ்*** (**The Kashmir Files**) 11 மார்ச் 2022 அன்று வெளியான இந்தி மொழி நாடகத் திரைப்படமாகும். இத்திரைப்படத்தின் கதையை எழுதி, இயக்கியவர் விவேக் அக்னிஹோத்திரி ஆவார். இதனை *ஜீ ஸ்டுடியோஸ்* தயாரித்தது வெளியிட்டது. இந்தத் திரைப்படம் காஷ்மீர் கிளர்ச்சியின் போது காஷ்மீரி இந்துக்கள் காஷ்மீரத்தை விட்டு வெளியேறியதை அடிப்படையாகக் கொண்டது. இதில் மிதுன் சக்கரவர்த்தி, அனுபம் கெர், தர்ஷன் குமார், பல்லவி ஜோஷி, சின்மயி மண்டலேகர், பிரகாஷ் பெலவாடி மற்றும் புனித் இஸ்ஸார் ஆகியோர் நடித்துள்ளனர். இத்திரைப்படம் கலவையான விமர்சனங்களைப் பெற்றுள்ளது. நேர்மறையானவர்கள் அனுபம் கெர் போன்ற நடிகர்களின் நடிப்பைப் பாராட்டினர்.

அரியானா, மத்தியப் பிரதேசம், குஜராத், கர்நாடகா மற்றும் திரிபுரா ஆகிய மாநிலங்களில் இப்படத்திற்கு மாநில கேளிக்கை வரிவிலக்கு அறிவிக்கப்பட்டுள்ளது. மேலும் இத்திரைப்படம் வெளியான மூன்று நாட்களுக்குள் பாக்ஸ் ஆபிஸ் வெற்றியைப் பெற்றது. சிறு செலவில் எடுத்த இந்த இந்தித் திரைப்படம் பல வசூல் சாதனைகளை படைத்துள்ளது.

## கதைக் கரு
காஷ்மீர் தீவிரவாத இசுலாமிய கிளர்ச்சியாளர்களின் வன்முறைகளால் பாதிக்கப்பட்ட, காஷ்மீரிலிருந்து இந்து பண்டிதர் குடும்பங்கள்  வெளியேறியதை, தில்லி பேராசிரியை ராதிகா மேனன், தனது மாணவன் கிருஷ்ண பண்டிட்க்கு, இந்திய இராணுவத்தால் தான் காஷ்மீர் பண்டிதர்கள் வெளியேறியதாக திரித்துக் கூறினார். முதலில் இதனை உண்மை என நம்பிய கிருஷ்ண பண்டிட்,  பின்னர் காஷ்மீர பண்டித குடும்பங்கள்  ஏன், எப்படி, எவ்வாறு காஷ்மீரை விட்டு வெளியேறினார்கள் என்பதை அறியும் பயணத்தைச் சுற்றியே இத்திரைப்படம் உள்ளது.

## நடிகர்கள் & நடிகைகள்
# மிதுன் சக்கரவர்த்தி - *பிரம்மா தத்*  எனும் ஐஏஎஸ் அதிகாரி
# அனுபம் கெர் - புஷ்கர் நாத் பண்டிதர் 
# தர்ஷன் குமார் - கிருஷ்ண பண்டிட் எனும் மாணவன்
# பல்லவி ஜோஷி - ராதிகா மேனன்
# சின்மயி மண்லெகர் - பரூக் அகமது தார் 
# பிரகாஷ் பெலவாடி - மருத்துவர் மகேஷ் குமார்
# புனீத் இஸ்ஸார் - காவல்துறை தலைமை இயக்குநர்
# பாஷா சும்பிலி - சாரதா பண்டிதர் 
# சௌரவ் வர்மா - அப்சல்
# மிருணாள் குல்கர்னி - இலெட்சுமி தத்
# அதுல் சிறீவஸ்தவா - விஷ்ணு ராம் 
# அமான் இக்பால் - கரண் பண்டிதர்

## வழக்கு
வழக்கு உத்திரப் பிரதேசத்தைச் சேர்ந்த ஒருவர், இத்திரைப்படத்தை வெளியிட தடை கோரி பொது நலன் வழக்குத் தாக்கல் செய்தார். மேலும், இந்தத் திரைப்படம் இசுலாமியர்களை காஷ்மீரி பண்டிட்டுகளின் கொலையாளிகளாக சித்தரிக்கக்கூடும் என்ற அடிப்படையில் படத்தின் வெளியீட்டைத் தடுக்கக் கோரியது. அது இசுலாமியர்களின் உணர்வுகளைப் புண்படுத்தும் மற்றும் அவர்களுக்கு எதிராக வன்முறையைத் தூண்டும் விதமாக உள்ளது எனக்கூறப்பட்டது.  தொழில்நுட்ப காரணங்களுக்காக மும்பை உயர்நீதிமன்றத்தால் பொது நல வழக்கு  தள்ளுபடி செய்யப்பட்டது.
## இதனையும் காண்க
* காஷ்மீரி இந்துக்கள் வெளியேற்றம்

## மேற்கோள்கள்

## வெளி இணைப்புகள்
* The Kashmir Files - 19 சனவரி 1990 அன்று இரவில் காஷ்மீரில் நடந்த உறைய வைக்கும் சம்பவங்கள் - காணொளி
*காஷ்மீரில் இந்து பண்டிட்கள் வெளியேறியதற்கு யார் காரணம்?.. தி காஷ்மீர் பைல்ஸ் திரைப்படத்தால் அரசியல் களத்தில் சர்ச்சை..! 
*தி காஷ்மீர் ஃபைல்ஸ்: காஷ்மீரி பண்டிட்கள் குறித்து தீவிரமாகும் விவாதம் - இதுவரை அரசுகள் என்ன செய்துள்ளன?
*  IMDb இணையதளத்தில் ''தி காஷ்மீரி பைல்ஸ்'' திரைப்படம்

பகுப்பு:2022 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
அண்டார்டிகாவின் மக்கள்தொகையியல்

**அண்டார்டிகாவின் மக்கள்தொகையியல்** (*Demographics of Antarctica*) அண்டார்டிகாவில் நிரந்தர குடியிருப்பாளர்கள் இல்லையென்பதால் ஆராய்ச்சி நிலையங்கள் மற்றும் கள முகாம்களைக் கொண்டதாகவே அமைகிறது. பருவகால முகாம்கள், ஆண்டு முழுவதும் பணிபுரியும் ஆராய்ச்சியாளர்கள், திமிங்கல வேட்டைக்காக வந்தவர்களின் குடியிருப்புகள் போன்றவை அண்டார்டிகாவின் மக்கள்தொகையியலில் முக்கியப் பங்கு வகிக்கின்றன.
அண்டார்டிக் உடன்படிக்கையில் கையொப்பமிட்ட ஏறக்குறைய 12 நாடுகள் அண்டார்ட்டிகா கண்டம் மற்றும் அதைச் சுற்றியுள்ள கடல்களில் பருவகால அல்லது ஆண்டு முழுவதும் ஆராய்ச்சி செய்ய பணியாளர்களை அனுப்புகின்றன.

கண்டம் மற்றும் 60 பாகை தெற்கு அட்சரேகைக்கு தெற்கே அண்டார்டிக் உடன்படிக்கைக்கு உட்பட்ட தீவுகளில்  அறிவியல் ஆராய்ச்சியை ஆதரிக்கும் மக்களின் எண்ணிக்கை கோடையில் சுமார் 4,000 ஆகவும் குளிர்காலத்தில் 1,000 பேராகவும் மாறுபடுகிறது. இதைத்தவிர கூடுதலாக  கப்பல் பணியாளர்கள் மற்றும் கப்பலில் வந்து ஆராய்ச்சி செய்யும் விஞ்ஞானிகள் உட்பட தோராயமாக 1,000 பணியாளர்கள் ஒப்பந்த பிராந்தியத்தின் நீரில் உள்ளனர். மிகப்பெரிய இரயில் நிலையமான மெக்முர்டோ நிலையத்தில்  கோடைகால மக்கள்தொகை சுமார் 1,000 பேராகவும்  குளிர்கால மக்கள்தொகை சுமார் 200 பேராகவும் இருக்கிறது.  

அண்டார்டிகாவில் குறைந்தது 11 குழந்தைகள் பிறந்துள்ளன. முதலாவது குழந்தையான எமிலியோ மார்கோசு பால்மா 1978 ஆம் ஆண்டு சனவரி மாதம் 7 ஆம் தேதியன்று அர்கெந்தினாவின் பெற்றோருக்குப் பிறந்தார். அண்டார்டிக் தீபகற்பத்தின் முனையில் உள்ள ஓப் பே எனப்படும் எசுபெரான்சாவில் இப்பிறப்பு நிகழ்ந்தது. அண்டார்டிக் கண்டத்தில் பிறந்த முதல் பெண் குழந்தையான மரிசா டி லாசு நீவ்சு டெல்கடோ 1978 ஆம் ஆண்டு மே மாதம் 27 ஆம் தேதியன்று பிறந்தார். இந்நிகழ்வும் எசுபெரான்சாவில் போர்டின் சார்சென்டோ கப்ரல் என்ற அர்கெந்தினா இராணுவத்தின் தளத்தில் நிகழ்ந்தது. கடைசியாக இங்கு 2000 ஆம் ஆண்டு அக்டோபர் மாதத்தில் லுக்மான் அலி சைட் என்பவர் பிறந்துள்ளார்.
## மேற்கோள்கள்

## புற இணைப்புகள்
* Antarctica at the CIA World Factbook (includes section on the population of Antarctica).

பகுப்பு:அண்டார்க்டிக்கா
காஞ்சிபுரம் மாநகராட்சி

**காஞ்சிபுரம் மாநகராட்சி** (Kancheepuram Municipal Corporation) தமிழ்நாட்டின் 21 மாநகராட்சிகளில் ஒன்றாகும். இது காஞ்சிபுரம் மாவட்டத்தின் நிர்வாகத் தலைமையிடமான காஞ்சிபுரம் நகரத்தின் உள்ளாட்சி நிர்வாகத்தை மேற்கொள்கிறது. இம்மாநகராட்சி 21 அகடோபர் 2021 அன்று நிறுவப்பட்டது. இது 36.14 சதுர கிலோ மீட்டர் பரப்பளவு கொண்டது. இம்மாநகராட்சி 51 மாமன்ற உறுப்பினர்களைக் கொண்டது.

## 2022 காஞ்சிபுரம் மாநகராட்சித் தேர்தல்
காஞ்சிபுரம் மாநகராட்சிக்கான முதல் தேர்தல் 2022-ஆம் ஆண்டில் நடைபெற்றது.இதன் 36-வது வார்டில் மட்டும் தேர்தல் ஒத்தி வைக்கப்பட்டது. 50 வார்டுகளுக்கு மட்டுமே தேர்தல் நடைபெற்றது. தேர்தலில் திமுக கூட்டணி 32 வார்களிலும்,  அதிமுக 9 வார்டுகளிலும், பாரதிய ஜனதா கட்சி 1 வார்டிலும், பாமக 2 வார்டுகளிலும் மற்றும் சுயேச்சைகள் 6 வார்டுகளிலும் வெற்றி பெற்றனர்.மாமன்ற உறுப்பினர்கள் இதன் மேயர் மற்றும் துணை மேயரை வாக்களித்து தேர்வு செய்கின்றனர்.  இம்மாநகராட்சியின் முதல் மேயராக எம். மகாலெட்சுமி (திமுக) என்பவரும், துணை மேயராக  குமரகுருநாதன் (காங்கிரஸ்) தேர்ந்தெடுக்கப்பட்டுள்ளனர். மாமன்ற தலைமை செயல் நிர்வாகியாக இந்திய ஆட்சிப் பணி அதிகாரி ஆணையாளராக உள்ளார்.

## மேற்கோள்கள்

## வெளி இணைப்புகள்
* https://www.tnurbantree.tn.gov.in/kancheepuram/

பகுப்பு:காஞ்சிபுரம் மாவட்டம்
பகுப்பு:காஞ்சிபுரம்
சன்னகா

**சன்னகா** ( *Sannaha*) கிபி 8 ஆம் நூற்றாண்டின் முற்பகுதியில் மேடாங் இராச்சியத்தை நிறுவிய மன்னன் சஞ்சயனின் தாய் ஆவார்.

## பின்னணி
சன்னகாவைப் பற்றி முதன்முதலில் காங்கல் கல்வெட்டில் (கி.பி 732 தேதியிட்டது) குறிப்பிடப்பட்டுள்ளது. இந்த கல்வெட்டின் படி, இவர் யவத்வீபம் ( [சாவகமா] ) மன்னர் சன்னாவின் சகோதரியாவார். புத்திசாலித்தனமும் நல்லொழுக்கமுள்ள சன்னாவின் கீழ் சாவகத் தீவு நீண்ட காலமாக அவரது ஆட்சியின் கீழ் இருந்தது. இருப்பினும், அவரது மரணத்திற்குப் பிறகு இராச்சியம் பிளவுபட்டது. வன்முறை மற்றும் குழப்பத்திற்கு மத்தியில், சஞ்சயன் (சன்னகாவின் மகன்)  அரியணையில் ஏறி மேடாங் இராச்சியத்தை நிறுவினார்.

சன்னகா மீண்டும் ஒருமுறை கரிதா பராஹ்யங்கனில் (கி.பி 16 ஆம் நூற்றாண்டில் எழுதப்பட்ட புத்தகம்) குறிப்பிடப்பட்டுள்ளார், இந்த புத்தகத்தின் படி, இவர் [கலிங்க இராச்சியம்|கலிங்க இராச்சியத்தின் ராணி ஷிமாவின் பேத்தியும் கலுவின் இரண்டாவது மன்னரான மண்டிமினியாக்கின் மகளுமாவார். இருப்பினும், இந்த புத்தகம் இவரை காலுவின் மூன்றாவது அரசரான சன்னாவின் மனைவியாக விவரிக்கிறது. சஞ்சயனை (காலுவிற்குப் பின்னர் அரியணை ஏறினார்) சன்னா மற்றும் சன்னகா ஆகிய இருவரின் மகனாகவும் இது விவரிக்கிறது.   இந்த புத்தகம் மிகவும் பிற்காலத்தில் இயற்றப்பட்டதால், சன்னாவுக்கும் சன்னகாவுக்கும் உள்ள உறவு காதல் மயப்படுத்தப்பட்டதாக வரலாற்றாசிரியர்கள் நம்புகின்றனர். ஆயினும்கூட, நபர்களின் பெயர் மற்றும் கருப்பொருள் வரலாற்று காங்கல் கல்வெட்டுடன் ஒத்துப்போகிறது, இது கையெழுத்துப் பிரதி வரலாற்று நிகழ்வின் அடிப்படையில் அல்லது ஈர்க்கப்பட்டது என்பதை உறுதிப்படுத்துகிறது.

## இதனையும் பார்க்கவும்

* இந்தோனேசியாவின் வரலாறு
* சஞ்சய வம்சம்

## சான்றுகள்

பகுப்பு:இந்தோனேசிய வரலாறு
பகுப்பு:மாதரம் இராச்சியம்
சாரிடிமைட்ஸ்

[thumb| சாரிடிமைட்ஸ் கடற்படை ஆரம்பத்தில் [சிமோன் தலைமையிலான சைப்ரஸ் பயணத்தில் கலந்து கொண்டது.]]
thumb|upright=1.6| டெலியன் கூட்டணியின் எகிப்திய போர்த் தொடர்களின் முக்கிய நடவடிக்கைகளில் சாரிடிமைட்ஸ் பங்கேற்றார்.
**சாரிடிமைட்ஸ்**, (*Charitimides*,    ) (இறப்பு: கிமு 455 ) என்பவர் கிமு 5 ஆம் நூற்றாண்டின் ஏதெனியன் கடற்படை அதிகாரி ஆவார். கிரேக்க நகர அரசுகள் ஏதெனியன் தலைமையில் ஒன்று சேர்ந்த டெலியன் கூட்டணிக்கும் பாரசீகப் பேரரசிற்கும் இடையே நடந்த தொடர்ச்சியான மோதலான டெலியன் கூட்டணியின் போர்களின் காலத்தில் கடற்போர்களில் கலந்துகொண்டார்.  பாரசீக ஆட்சிக்கு எதிரான கிளர்ச்சிக்கு தலைமை தாங்கி லிபிய ஆட்சியாளரான இரண்டாம் இனரோசு போராடினார்.   அவருக்கு ஆதரவாக கிமு 460 இல் சென்ற டெலியன் கூட்டணியின்  கடற்படைக்கு தளபதியாக எகிப்துக்கு இவர் அனுப்பப்பட்டார் (சில ஆசிரியர்கள் கூற்றின்படி 40 கப்பல்கள் என்றும், வேறு சிலரின் கூற்றின்படி 200 கப்பல்கள் கொண்ட படை). இவரது கடற்படை சைப்ரஸ் கடற்கரையில் இயங்கி வந்த நிலையில், அங்கிருந்து இவர் எகிப்துக்குத் செல்லுமாறு அனுப்பப்பட்டார். 

நைல் ஆற்றில் அகாமனிசியருக்கு எதிராக தனது கடற்படையை சாரிடிமைட்ஸ் வழிநடத்தினார். மேலும் 50 போனீசியக் கப்பல்களைக் கொண்ட கடற்படையைத் தோற்கடித்தார்.   இது கிரேக்கர்களுக்கும் பாரசீகர்களுக்கும் இடையிலான கடைசி கடற்படை மோதலாகும்.   50 போனீசியன் கப்பல்களில், இவர் 30 ஐ அழித்து, மீதமுள்ள 20 கப்பல்களைக் கைப்பற்றினார். 

பாரசீக தளபதி மெகாபிச்சிஸ் தன் கீழான பெரிய படையுடன் பாரசீகம் திரும்பியபோது, எஞ்சியிருந்த பாரசீகப் படைகள் முற்றுகையிடப்பட்டிருந்த மெம்பிசின் முற்றுகையை இவர்கள் அகற்றினர். பின்னர் கிமு 455 இல் பிரோசோபிடிசு முற்றுகையில் எகிப்த்தியர்களையும் அவர்களது கிரேக்க கூட்டாளிகளையும் முற்றுகையிட்டார் .  பிரோசோபிடிசில் பாரசீகர்களுக்கு எதிரான போரில் சாரிடிமைட்ஸ் அவர்களை அழிந்தார். 

எகிப்தியர்களுக்காகப் போரிட்ட மற்ற புகழ்பெற்ற கிரேக்க தளபதிகள் சாப்ரியாஸ் மற்றும் அஜிசிலேயஸ் ஆகியோராவர். 

## குறிப்புகள்

பகுப்பு:டெலியன் கூட்டணியின் போர்கள்
கரிதுங்கா சுரங்கம்

**கரிதுங்கா சுரங்கம்** (*Kharidhunga mine*) நேபாளத்தில் காணப்படும் உலகத்தின் மிகப்பெரிய மக்னீசியச் சுரங்கங்களில் ஒன்றாகும். நேபாள நாட்டின் கிழக்கில்  இயனக்பூர் மண்டலத்தில் இச்சுரங்கம் அமைந்துள்ளது. கரிதுங்கா சுரங்கத்தில் 180 மில்லியன் டன் 88% மக்னீசியத் தாது இருப்பு இருப்பதாக மதிப்பிடப்பட்டுள்ளது.

## தோலாகா-சிந்துபால்சுவாக் கயிற்றுப் பாதை
தோலாகா-சிந்துபால்சுவோக் கயிற்றுப் பாதை கரிதுங்காவில் உள்ள மாக்கல் மற்றும் மக்னீசியம் சுரங்கத்தை நேபாளத்தில் உள்ள லமோசங்குவில் உள்ள தொழிற்சாலையுடன் இணைக்கும் ஓர் இயங்கு கயிற்றுப் பாதையாகும்.  சிந்துபால்சோக் மற்றும் தோலகா ஆகிய இரண்டு மாவட்டங்களைக் கடந்து செல்லும் நேபாளத்தின் மிக நீளமான கயிற்றுப் பாதைகளில் இதுவும் ஒன்றாகும். டால்க் எனப்படும் மாக்கல் தொழிற்சாலை தெற்காசியாவில் 3 ஆவது பெரிய மாக்கல் தொழிற்சாலையாக இருந்தது. 

கயிற்றுப் பாதை 10.3 கிலோமீட்டர் (6.4 மைல்) நீளம் கொண்டதாகும். இப்பாதை 1990 ஆம் ஆண்டுகளில்  செயல்பாட்டில் இருந்தது. ஆனால், பின்னர் மூடப்பட்டது. கரிதுங்கா, தௌதாலி, தேகன்பூர் மற்றும் லமோசங்கு கிராமங்கள் வழியாக இப்பாதை பயணிக்கிறது.

ropeway1.jpg|மாக்கல் தொழிற்சாலையில் கரிதுங்கா-லமோசங்கு கயிற்றுப்பாதை
ropeway2.jpg|நேபாளத்தில் கரிதுங்கா-லமோசங்கு கயிற்றுப்பாதை நிலையம்
ropeway3.jpg|நேபாள மாக்கல் தொழிற்சாலைக்கு அருகில் கயிற்றுப்பாதை
ropeway4.jpg|நேபாள கரிதுங்கா-லமோசங்கு பொருள்களுக்கான கயிற்றுப்பாதை


## மேற்கோள்கள்

பகுப்பு:நேபாளப் புவியியல்
நக்ஸ்-இ ரோஸ்டம்

**நக்ஸ்-இ ரோஸ்டம்** ( *Naqsh-e Rostam* :  ரோஸ்டமின் சுவரோவியம்) என்பது ஈரானின் பாருசு மாகாணத்தில், பெர்சப்பொலிஸிலிருந்து வடமேற்கே 12 கி.மீ. தொலைவில் அமைந்துள்ள ஒரு பழங்கால தொல்லியல் தளமும் கல்லறை நகரமுமாகும். இது பண்டைய ஈரானிய பாறைகளின் தொகுப்பு மலையின் முகத்தில் வெட்டப்பட்டுள்ளது. மலையில் நான்கு அகாமனிசிய மன்னர்கள் குறிப்பாக மன்னர் முதலாம் டேரியஸ், அவரது மகன் முதலாம் செர்கஸ் ஆகியோரின் இறுதி ஓய்வு இடமும் உள்ளது. இந்த தளம் ஈரானின் வரலாற்றிலும் ஈரானியர்களுக்கும் மிகவும் முக்கியத்துவம் வாய்ந்தது. ஏனெனில் இது ஈலாம் மற்றும் அகாமனிசியர்கள் முதல் சசானியர்கள் வரை ஒரு நூற்றாண்டுகளுக்கும் மேலாக பாறை சுவரில் செதுக்கப்பட்ட பல்வேறு தொல்லியல் தளங்களைக் கொண்டுள்ளது. நான்கு சாசானியப் பாறைகள், மூன்று கொண்டாடும் அரசர்கள் மற்றும் ஒரு பிரதான பாதிரியார் உருவங்களுடன்இது நக்ஸ்-இ ரஜப்பில் இருந்து சில நூறு மீட்டர் தொலைவில் உள்ளது.

## பின்னணி
நக்ஸ்-இ ரோஸ்டம் என்பது அகாமனிசிய வம்சத்தின் ( சுமார் 550-330) கல்லறையாகும்.  குன்றின் முகத்தில் உயரமாக வெட்டப்பட்ட நான்கு பெரிய கல்லறைகள். இவை முக்கியமாக கட்டடக்கலை அலங்காரத்தைக் கொண்டுள்ளன, ஆனால் முகப்பில் வாசல்களுக்கு மேல் பெரிய பாறைகள் உள்ளன, ஒவ்வொன்றும் உள்ளடக்கத்தில் மிகவும் ஒத்தவை. ஒரு கடவுளால் முதலீடு செய்யப்பட்ட மன்னனின் உருவங்கள், ஒரு மண்டலத்திற்கு மேலே சிறிய உருவங்கள் அஞ்சலி செலுத்தும் வரிசைகள், வீரர்கள் மற்றும் அதிகாரிகளுடன். மூன்று வகை உருவங்கள் அளவுகளில் கூர்மையாக வேறுபடுகின்றன. ஒவ்வொரு கல்லறையின் நுழைவாயிலும் ஒவ்வொரு சிலுவையின் மையத்திலும் உள்ளது. இது ஒரு சிறிய அறையின் மீது அமைந்துள்ளது. அங்கு மன்னன் ஒரு கல் சவப்பெட்டியில் வைக்கப்பட்டுள்ளார்.

## இதனையும் பார்க்கவும்

*பெர்சப்பொலிஸ் 
*பெஹிஸ்ட்டன் கல்வெட்டு
*மன்னர்களின் சமவெளி

## மேற்கோள்கள்

## குறிப்புகள்
*Canepa, Matthew P., "Topographies of Power, Theorizing the Visual, Spatial and Ritual Contexts of Rock Reliefs in Ancient Iran", in Harmanşah (2014), google books
*Cotterell, Arthur (ed), *The Penguin Encyclopedia of Classical Civilizations*, 1993, Penguin, 

## வெளி இணைப்புகள்

*Ernst Herzfeld Papers, Series 5: Drawings and Maps, Records of Naqsh-i Rustam  Collections Search Center, S.I.R.I.S., Smithsonian Institution, Washington, D.C.
*Hubertus von Gall "NAQŠ-E ROSTAM" in Encyclopædia Iranica http://www.iranicaonline.org/articles/naqs-e-rostam
*
*
*

பகுப்பு:ஈரானின் வரலாறு
பகுப்பு:ஈரானின் உலகப் பாரம்பரியக் களங்கள்
பகுப்பு:ஈரானிய கட்டிடக்கலை
மகிழ்ச்சி திட்டம்

**மகிழ்ச்சி திட்டம்** (*Khushi Scheme*)(ஒடியா மொழியில் "குஷி") என்பது ஒடிசாவின் மாணவிகளுக்கு இலவசமாக விடாய்க்கால அணையாடை வழங்குவதற்காக ஒடிசா அரசாங்கத்தால் செயல்படுத்தப்படும் மகளிர் ஆரோக்கியம் மற்றும் சுகாதாரம் சார்ந்த திட்டமாகும். இது பிப்ரவரி 26, 2018 அன்று ஒடிசாவின் முதல்வர் நவீன் பட்நாயக்கால் தொடங்கப்பட்டது. ஒடிசா மாநிலத்தில் இத்திட்டத்தைச் செயல்படுத்துவதற்காக ஒடிசா அரசு ஆண்டுக்கு 70 கோடி இந்திய ரூபாயைச் செலவிடுகிறது.

## திட்டம் பற்றி
இந்தத் திட்டத்தின் கீழ், ஒடிசா அரசின் சுகாதாரத் துறை, அரசு மற்றும் அரசு உதவி பெறும் பள்ளிகளில் 6ஆம் வகுப்பு முதல் 12ஆம் வகுப்பு வரை பயிலும் 1.7 மில்லியன் மாணவிகளுக்கு இலவச விடாய்க்கால அணையாடைகளை வழங்குவதை நோக்கமாகக் கொண்டுள்ளது. மேலும், பள்ளி செல்லும் பெண்கள் மத்தியில் சுகாதாரம் மற்றும் சுகாதாரத்தை மேம்படுத்துதல் மற்றும் பள்ளியில் மாணவிகளை அதிக அளவில் தக்கவைத்துக்கொள்வதை இத்திட்டம் நோக்கமாகக் கொண்டுள்ளது.

## மேற்கோள்கள்

பகுப்பு:மாதவிடாய்
பகுப்பு:ஒடிசா அரசு
ரண்தீப் சுர்ஜேவாலா

**ரண்தீப் சிங் சுர்ஜேவாலா**  (**Randeep Singh Surjewala**) (பிறப்பு: 3 சூன் 1967) அரியானா மாநில இந்திய தேசிய காங்கிரசு கட்சியின் அரசியல்வாதியும்,இந்திய தேசிய காங்கிரசு கட்சியின் அகில இந்திய பொதுச் செயலாளரும் ஆவார். வழக்கறிஞரான  இவர் அரியானா சட்டமன்றத்தில் 2009-ஆம் ஆண்டு முதல் 24 அக்டோபர் 2019 முடிய உறுப்பினராகவும், அமைச்சராகவும் இருந்தவர். 2017-ஆம் ஆண்டு முதல் இவர் இந்திய தேசிய காங்கிரசு கட்சியின் அகில  இந்திய செய்தித் தொடர்பாளர்களில் ஒருவராக உள்ளார்.

## மேற்கோள்கள்

## வெளி இணைப்புகள்
*Haryana Vidhan Sabha MLA
* http://www.surjewala.com

பகுப்பு:வாழும் மக்கள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
கைன்ரெம் அருவி

**கைன்ரெம் அருவி** (*Kynrem Falls*) இந்திய மாநிலமான மேகாலயாவில் கிழக்கு காசி மலை மாவட்டத்தில் சிரபுஞ்சியிலிருந்து 12 கிலோமீட்டர் (7.5 மைல்) தொலைவில் அமைந்துள்ளது. சிரபுஞ்சிக்கு அருகிலுள்ள தங்கராங் பூங்காவிற்குள் இந்நீர்வீழ்ச்சி அமைந்துள்ளது. இது இந்தியாவின் 7 ஆவது உயரமான நீர்வீழ்ச்சி என்ற சிறப்புக்கு உரிய அருவியாகும். 305 மீட்டர் (1,001 அடி) உயரத்தில் இருந்து செங்குத்தாக விழும் கைன்ரெம் அருவியில் மூன்று அடுக்குகளாக நீர் கொட்டுகிறது.  கொட்டும் நீரானது இரண்டு வெவ்வேறு நீரோடைகள் அல்லது சிற்றோடைகளாகப் பரவுகிறது. ஒவ்வொன்றும் மூன்றாவது அடுக்கின் கடைசிக் கட்டத்தில் பாயும் போது ஒன்றிணைந்து வேகத்தைப் பெறுகின்றன.

## மேலும் காண்க
*இந்திய அருவிகளின் பட்டியல்

## மேற்கோள்கள்

பகுப்பு:கிழக்கு காசி மலை மாவட்டம்
பகுப்பு:மேகாலயாவில் உள்ள அருவிகள்
சோமேசுவரி ஆறு

**சோமேசுவரி ஆறு** (*Someshwari River*) இந்திய மாநிலமான மேகாலயாவில் காரோ மலையிலும் வங்காளதேச நாட்டின் நேத்ரோகோனா மாவட்டத்திலும் பாய்கின்ற ஒரு பெரிய நதியாகும். சிம்சாங் ஆறு என்றும் அழைக்கப்படுகின்ற இது  காரோ  மலையை இரண்டு பகுதிகளாகப் பிரிக்கிறது.
## வங்காளதேசம்
வங்காளதேசத்தில் சோமேசுவரி ஆறு சுசாங்-துர்காபூர் துணை மாவட்டம் மற்றும் நேத்ரோகோனா மாவட்டத்தின் பிற பகுதிகள் வழியாக காங்சா நதியில் பாய்கிறது. ஆற்றின் ஒரு கிளை கல்மகண்டாவை நோக்கிப் பாய்ந்து பாலியா நதியைச் சந்திக்கிறது. ஆற்றின் மற்றொரு கிளையானது சுனம்கஞ்ச் மாவட்டத்தின் ஆவோர் பகுதிகளில் பயணித்து சுர்மா ஆற்றில் பாய்கிறது. வங்காளதேசின் எல்லை தாண்டிய ஆறுகளில் சோமேசுவரி ஆறும் ஒன்றாகும்.

## மேற்கோள்கள்

## வெளி இணைப்புகள்
 

பகுப்பு:வங்காளதேசம்
பகுப்பு:மேகாலயாவின் புவியியல்
பகுப்பு:மேகாலயாவில் உள்ள ஆறுகள்
விவேக் அக்னிஹோத்திரி

**விவேக் ரஞ்சன் அக்னிஹோத்திரி** (**Vivek Ranjan Agnihotri**) இந்தியத் திரைபட இயக்குநர், திரைக்கதை ஆசிரியர், எழுத்தாளர் மற்றும் சமூக ஆர்வலர் ஆவார். இந்திய மக்கள் தொடர்பு நிறுவனத்தின் படிததவர். இவரின் மனைவி *பல்லவி ஜோஷி* ஒரு திரைப்பட நடிகை ஆவார்.  இவர் 2019-ஆம் ஆண்டு முதல் இந்தியத் திரைப்படத் தணிக்கை குழுவில் உறுப்பினராக உள்ளார். 2020-ஆம் ஆண்டு முதல் பண்பாட்டுத் தொடர்புகளுக்கான இந்தியக் குழுவில் உறுப்பினராக உள்ளார். இவர் 2019-ஆம் தி தாஷ்கண்ட் ஃபைல்ஸ் எனும் திரைப்படத்திற்கு, திரைக்கதை-வசனம் எழுதியமைக்காக தேசிய திரைப்படப் விருதைப் பெற்றவர்.  இவர் இந்தி மொழியில் எழுதி, இயக்கிய தி காஷ்மீர் பைல்ஸ் எனும் திரைப்படம் 11 மார்ச் 2022 அன்று வெளியானது.

## திரைப்படங்களில்

## படைத்த ஆங்கில மொழி நூல்கள்
* Urban Naxals: The Making Of Buddha In A Traffic Jam
* Who Killed Shastri?: The Tashkent Files

## உசாத்துணை
* 
* 
## அடிக்குறிப்புகள்

## மேற்கோள்கள்

## வெளி இணைப்புகள்

* ஆக்ஸ்போர்ட், கேம்பிரிட்ஜ் பல்கலைகழகங்கள் மீது புகார் கூறிய 'தி காஷ்மீர் ஃபைல்ஸ்' இயக்குநர் விவேக் அக்னிஹோத்ரி
*
*

பகுப்பு:இந்தித் திரைப்பட இயக்குநர்கள்
பகுப்பு:வாழும் மக்கள்
பகுப்பு:திரைப்பட இயக்குநர்கள்
பகுப்பு:திரைக்கதை ஆசிரியர்கள்
பகுப்பு:இந்திய எழுத்தாளர்கள்
இரிமாவ் தீவு

**ரீமாவ் தீவு** (மலாய்: *Pulau Rimau*; ஆங்கிலம்:*Rimau Island*) என்பது மலேசியா, பினாங்கு மாநிலத்தில் உள்ள பினாங்கு தீவின் தெற்கு கடற்கரையில் அமைந்துள்ள ஒரு தீவு ஆகும்.

பினாங்கு தீவின் தென்கிழக்கு முனையில் இருந்து ஏறக்குறைய 0.832 கி.மீ (0.517 மைல்) தொலைவில் ரீமாவ் தீவு அமைந்துள்ளது. மக்கள்தொகை இல்லாத இத்தீவில் தற்போது கலங்கரை விளக்கம் செயல்படுகிறது. இந்தக் கலங்கரை விளக்கம் 1885-ஆம் ஆண்டில் ஆங்கிலேயர்களால் கட்டப்பட்டது. 

இந்தக் கலங்கரை விளக்கம், விளக்கு மற்றும் காட்சிக் கூடத்துடன் கூடிய 17 மீ (56 அடி) உருளை வடிவ வார்ப்பிரும்பு கோபுரமும், காப்பாளருக்கான ஒரு மாடி வீடும் கொண்டு, தெற்கில் இருந்து பினாங்கு நீரிணைக்குள் நுழையும் கப்பல்களுக்கு கலங்கரை விளக்கமாகச் செயல்படுகிறது.

## மேற்கோள்கள்

பகுப்பு:மலேசியாவின் தீவுகள்
பகுப்பு:பினாங்கு
கம்புகாட்டு சுரங்கம்

**கம்புகாட்டு சுரங்கம்** (*Kampughat mine*) நேபாளத்தில் காணப்படும் உலகத்தின் மிகப்பெரிய மெக்னீசியம் சுரங்கங்களில் ஒன்றாகும்.நேபாள நாட்டின் கிழக்கில் சாகர்மாதா மண்டலத்தில் இச்சுரங்கம் அமைந்துள்ளது.கம்புகாட்டு சுரங்கத்தில் 20 மில்லியன் டன் 30% மக்னீசியம் தாது இருப்பு இருப்பதாக மதிப்பிடப்பட்டுள்ளது.

## மேற்கோள்கள்

பகுப்பு:நேபாளப் புவியியல்
பிரையன் இடைலர்

**பிரையன் இடைலர்** () (பிறப்பு:மே 8, 1972) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1997 ஆம் ஆண்டு முதல் பல தொலைக்காட்சி தொடர்கள், திரைப்படங்கள் மற்றும் நிகழ்ப்பட ஆட்டங்களுக்கு இசை அமைத்துள்ளார். இவர் தனது 21 வது வயதில் இருந்து அயன் மேன் 3, நௌ யூ ஸீ மீ (2013), இன்ட்டு தி ஸ்ட்டார்ம் (2014), அவெஞ்சர்ஸ்: ஏஜ் ஆஃப் அல்ட்ரான் (2015), பியூரியஸ் 7  (2015), போன்ற பல திரைப்படங்களுக்கு இசை அமைத்ததன் மூலம் அறியப்படும் இசை கலைஞர் ஆனார்.

இவர் 2013-2016 மார்வெல் ஸ்டுடியோசு நிறுவனத்தின் சின்னதை  இயற்றினார், இது தோர்: த டார்க் வேர்ல்டு (2013) உடன் அறிமுகமானது, அதைத் தொடர்ந்து அந்த படத்தில் இசையமைப்பாளராக பணியற்றினார். இவர் 2002 ஆம் ஆண்டில் லாஸ்ட் கால் என்ற திரைப்படத்தில் இசையமைப்பாளராக பணிபுரிந்ததகாக மூன்று எம்மி விருதுகளுக்கு பரிந்துரை செய்யப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க இசைக் கலைஞர்கள்
பகுப்பு:திரைப்பட இசையமைப்பாளர்கள்
பகுப்பு:இயங்குபட இசையமைப்பாளர்கள்
தமிழ் மக்கள் கூட்டணி

**தமிழ் மக்கள் கூட்டணி** (*Tamil People's Alliance*) என்பது இலங்கைத் தமிழரைப் பிரதிநிதித்துவப் படுத்தும் இலங்கையின் ஓர் அரசியல் கட்சியாகும். இக்கட்சி 2018 அக்டோபரில் தமிழ்த் தேசியக் கூட்டமைப்பில் இருந்து பிரிந்து சென்ற க. வி. விக்னேசுவரனால் உருவாக்கப்பட்டது. இக்கட்சி இலங்கைத் தேர்தல்கள் ஆணைக்குழுவால் மான் சின்னத்தைக் கொண்ட அரசியல் கட்சியாக அங்கீகரிக்கப்பட்டது.

## தேர்தல் வரலாறு

## மேற்கோள்கள்

பகுப்பு:இலங்கைத் தமிழ்த் தேசிய அரசியல் கட்சிகள்
தேகா ஆறு

**தேகா ஆறு** (*Thega River*)(தேகா கால், கவுர்புய் லுய் அல்லது கவுர்புய் ஆறு)  என்பது பெரும்பாலும் கிழக்கு வங்காளதேசத்திற்கும் இந்தியாவின் மிசோரத்திற்கும் இடையில் ஓடும் ஒரு ஆறாகும். தேகா ஆறு வடக்கு நோக்கிப் பாய்ந்து கர்னாபுலி ஆற்றில் கலக்கிறது. இது மியான்மரில் (பர்மா) உருவாகிறது. மேலும் இது கர்னாபுலியின் ஆற்றின் முக்கிய கிளை ஆறாகும் ஒன்றாகும்.

## மேற்கோள்கள்

பகுப்பு:இந்திய ஆறுகள்
கிங்லோ ஆறு

**கிங்லோ ஆறு** (*Hinglo River*)(ஹிங்லோ என்றும் உச்சரிக்கப்படுகிறது) என்பது இந்திய மாநிலங்களான சார்கண்ட்டு மற்றும் மேற்கு வங்கத்தில் பாயும் அஜய் ஆற்றின் கிளை ஆறாகும்.

## ஆற்றோட்டம்
thumb| கிங்லோ ஆறு
கிங்லோ சந்தால் பர்கானாசில் தொடங்கி, அஜய் ஆற்றுக்கு இணையாகச் சிறிது தூரம் ஓடி, பீம்கருக்குப் பிறகு சிறிது தூரம் ஓடுகிறது. பிர்பூம் மாவட்டத்தின் பலஷ்டாங்கா கிராமத்திற்கு அருகில்  நீர்பிடிப்பு பகுதியைக் கொண்டுள்ளது.

## நீர்ப்பாசனம் மற்றும் வெள்ளம்
கிங்லோவின் குறுக்கே அஜய் மற்றும் கோப்பாய்க்கு இடைப்பட்ட பகுதிகளில் கட்டப்பட்ட அணைமூலம் நீர்ப்பாசனம் வழங்கப்படுகிறது. ஆனால் சுற்றுச்சூழல் ஆர்வலர்கள் இந்த அணையின்  காரணமாக வெள்ளப்பெருக்கு ஏற்படுகிறது என்று குற்றம் சாட்டுகின்றனர்.

கிங்லோ அணையின் கொள்ளளவு    ஆனால், கால்வாய் பாசனத்துக்கான நீர் ஆதாரங்களை முறையாக நிர்வாகம் செய்யாததால், ஆற்றின் படுகை உயர்ந்து, கால்வாய்கள் தூர்ந்து வருகிறது. மேலும், அணையில் வண்டல் மண் படிந்துள்ளது. பருவமழைக் காலத்தின் கடைசிக் கட்டத்தில் அதிக மழை பெய்தால் அணையில் நீரைத் தேக்கிவைக்க இயலாமல், அதிக அளவு நீர் திறந்து விடப்படுகிறது. இந்த உபரி நீர் ஆற்றின் கரை மற்றும் கால்வாய்களில் நிரம்பி வழிகிறது. பக்கவாட்டு தடுப்புகள் எல்லா இடங்களிலும் சரியாகக் கட்டப்படவில்லை. மேலும் பலவீனமான இடங்களில் கரைகள் உடைந்து வெள்ளத்தை ஏற்படுத்துகின்றன. வெள்ள நீர் வெளியேறும் பாதையும் ஒழுங்காக இல்லாததால் நீர் ஆங்காங்கே தேங்குகிறது.

## மேற்கோள்கள்

பகுப்பு:இந்திய ஆறுகள்
பகுப்பு:ஜார்க்கண்டின் ஆறுகள்
பகுப்பு:மேற்கு வங்க ஆறுகள்
அஜய் ஆறு

**அஜய் ஆறு** (*Ajay River*) (/ˈədʒɑɪ/) என்பது இந்திய மாநிலங்களான பீகார், ஜார்கண்ட் மற்றும் மேற்கு வங்காளம் வழியாகப் பாயும் ஒரு ஆறாகும். அஜய் ஆற்றின் நீர்ப்பிடிப்பு பகுதி  ஆகும்.

## ஆற்றோட்டம்
அஜய் ஆறு, சார்க்கண்டின் சந்தால் பர்கானா மாவட்டத்தில் தியோகர் அருகே தாழ்வான மலைகளில் உருவாகிறது. தென்கிழக்கு திசையில் மோங்கிர் மாவட்டம் மற்றும் மேற்கு வங்காளத்தின் பிர்பூம் மற்றும் பர்த்வான் மாவட்டங்கள் வழியாக பாய்கிறது. இறுதியில் கொல்கத்தாவிலிருந்து சுமார் 216 கி. மீ. உயரத்தில் கட்வாவில் பாகீரதி ஆற்றில் கலக்கிறது. அஜய் நதி வடக்கில் மயூரக்ஷி மற்றும் தாமோதர் ஆறு தெற்கில் பங்கா/காரி ஆறுகளுக்கு இடையே ஓடுகிறது.

## துணையாறுகள்
அஜய் ஆற்றின் முக்கியமான கிளை ஆறுகள் சார்க்கண்டில் பத்ரோ மற்றும் ஜெயந்தி ஆறு மேற்கு வங்கத்தின் பர்தமான் மாவட்டத்தில் உள்ள துமுனி மற்றும் குனூர் ஆறுகளாகும்.

## மேற்கோள்கள்

பகுப்பு:மேற்கு வங்க ஆறுகள்
பகுப்பு:ஜார்க்கண்டின் ஆறுகள்
கருணாபுரம்

**கருணாபுரம்** (Karunapuram)  இந்தியாவின் கேரள மாநிலத்தில் உள்ள இடுக்கி மாவட்டத்தில் உள்ள ஒரு கிராமம் ஆகும். 

## மக்கள்தொகையியல்
2011  ஆம் ஆண்டு மக்கள் தொகை கணக்கெடுப்பின்படி, கருணாபுரத்தில் 15,084 ஆண்கள் மற்றும் 15,389 பெண்கள்  என 30,473 பேர் இருந்தனர்.  கருணாபுரம் கிராமம் 53.21 பரப்பளவு கொண்டது   இங்கு 7,571 குடும்பங்கள் வசிக்கின்றன. சராசரி பாலின விகிதம் மாநில சராசரியான 1084  என்பதைவிட  1020 குறைவாக இருந்தது. கருணாபுரத்தில், 10% மக்கள் 6 வயதுக்குட்பட்டவர்கள். கருணாபுரம் மாநில சராசரி கல்வியறிவு 94% என்பதைவிட  96%  என அதிகமாக உள்ளது: ஆண்களின் கல்வியறிவு 97.3% ஆகவும் பெண்களின் கல்வியறிவு 94.8% ஆகவும் இர்ருந்தது.

## போக்குவரத்து
கருணாபுரம் கிராமம் மாநில நெடுஞ்சாலை 40 (கேரளா) வழியாக செல்கிறது.  இதனால்  இடுக்கி, கோட்டயம் மற்றும் ஆலப்புழா மாவட்டங்களின் முக்கிய நகரங்களுடன் இணைக்கிறது. நெடுங்கண்டம், கட்டப்பனா மற்றும் கம்பம் ஆகியவை கருணாபுரம் கிராமத்திலிருந்து சமமான தொலைவில் அமைந்துள்ள நகரங்களாகும். 

## மேலும் பார்க்கவும்
* நெடுங்கண்டம்
* கட்டப்பனா

## மேற்கோள்கள்


பகுப்பு:Coordinates on Wikidata
பகுப்பு:கேரளம்
பகுப்பு:இடுக்கி மாவட்டம்
பகுப்பு:இடுக்கி மாவட்டத்தில் உள்ள ஊர்களும் நகரங்களும்